turjo4nis/wikipedia-bn-dump-20250701 huggingface dataset:
১৯৯১ কেন্দুয়ার হিংসাত্মক ঘটনা

১৯৯১ সালে পশ্চিমবঙ্গের বিধানসভা নির্বাচনের পর ভারতের কমিউনিস্ট পার্টি (মার্ক্সবাদী) (সিপিআইএম) আশ্রিত একদল দুষ্কৃতি হাওড়া জেলার কেন্দুয়া গ্রামে ভারতীয় জাতীয় কংগ্রেসের স্থানীয় নেতা গোপাল পাত্রকে আক্রমণ করে তাঁর কব্জি ও পা কেটে নেয়। উক্ত দুষ্কৃতিরা দুই মহিলার স্তনও কেটে নিয়েছিল। পরে কংগ্রেসকে ভোট দেওয়ার জন্য সাত গ্রামবাসীর কব্জিও কেটে নেয় ওই দুষ্কৃতিরা। আমতা থানায় অভিযোগ দায়ের করা হলে দুষ্কৃতিদের গ্রেফতার করা হয়। কিন্তু তারা জামিনে ছাড়া পেয়ে যায়।

আক্রান্তেরা অভিযোগ করেছিলেন, ভারতীয় জাতীয় কংগ্রেসকে সমর্থন করার জন্যই তাঁদের কব্জি কেটে নেওয়া হয়েছিল। কিন্তু কংগ্রেস তাঁদের অবহেলা করেছে। আনন্দবাজার পত্রিকা লিখেছিল, আক্রমণকারীরা তরোয়াল, লাঠি ও বর্শা নিয়ে হামলা চালায়। এফআইআর-এ ১১৯ জনের বিরুদ্ধে অভিযোগ জানানো হয়। জানা যায়, অভিযুক্তেরা তরোয়াল দিয়েই গোপাল পাত্রকে হত্যা করে এবং তারপর গ্রামের ১০০টি বাড়িতে আগুন লাগিয়ে দেয়।

২০১৬ সালে পশ্চিমবঙ্গ বিধানসভা নির্বাচনের সময় শাসকদল সর্বভারতীয় তৃণমূল কংগ্রেসের বিরুদ্ধে সিপিআইএম ও জাতীয় কংগ্রেস রাজনৈতিক জোট গঠনের পর সিপিআইএম নেতা সূর্যকান্ত মিশ্র বলেছিলেন যে, কেন্দুয়ায় কংগ্রেস নেতা গোপাল পাত্রের কব্জি কেটে নেওয়াটা ঠিক হয়নি।

তথ্যসূত্র

বহিঃসংযোগ 
 আক্রান্তদের ছবি

ভারতে রাজনৈতিক অবদমন
পশ্চিমবঙ্গের ইতিহাস
পশ্চিমবঙ্গের রাজনীতি
১৯৯১-এ ভারতে অপরাধ
রফিকুল ইসলাম (ভাষা কর্মী)

রফিকুল ইসলাম (১৯৫৩ - ২০১৩) হলেন বাংলাদেশের একজন ভাষা কর্মী যিনি ২১ ফেব্রুয়ারিকে আন্তর্জাতিক মাতৃভাষা দিবস হিসাবে বিশ্বব্যাপী স্বীকৃতি আদায়ের জন্য নিরলসভাবে কাজ করেছেন। মাতৃভাষার প্রতি অনবদ্য ভালোবাসা প্রদর্শন ও নিরলসভাবে এর স্বীকৃতি আদায়ে কাজ করার অনন্য সাধারণ অবদানের জন্য ২০১৬ সালে তাকে “স্বাধীনতা পুরস্কার” প্রদান করা হয়।

পুরস্কার ও সম্মননা 
বাংলা ভাষার মর্যাদা সারা বিশ্বে ছড়িয়ে দেয়ার অসাধারণ অবদানের জন্য ২০১৬ সালে দেশের “সর্বোচ্চ বেসামরিক পুরস্কার” হিসাবে তাকে “মাতৃভাষায় স্বাধীনতা পুরস্কার” প্রদান করা হয়।

আরও দেখুন 
 আবদুস সালাম;
 আন্তর্জাতিক মাতৃভাষা দিবস;
 ভাষা ও স্বাধীনতা আন্দোলনে স্বাধীনতা পুরস্কার বিজয়ীদের তালিকা।

তথ্যসূত্র

বহিঃসংযোগ 

১৯৫৩-এ জন্ম
২০১৩-এ মৃত্যু
ভাষা ও স্বাধীনতা আন্দোলনে স্বাধীনতা পুরস্কার বিজয়ী
কুমিল্লা জেলার ব্যক্তি
ঢাকা বিশ্ববিদ্যালয়ের প্রাক্তন শিক্ষার্থী
১৯৫০-এ জন্ম
বাংলাদেশী সক্রিয় কর্মী
স্বাধীনতা পুরস্কার বিজয়ী
নেপালি রন্ধনশৈলী

নেপালি রন্ধনশৈলী নেপালের সাংস্কৃতিক বৈচিত্র্য ও ভৌগোলিক অবস্থানের কারণে নৃতাত্ত্বিক,  মাটি এবং আবহাওয়ার উপর নির্ভর করে। ডালভাত তরকারি (নেপালি: दाल भात तरकारी) সমগ্র নেপাল জুড়েই খাওয়া হয়। সাধারণত গরম ভাতের উপর মশলা দিয়ে রান্না করা মসুর ডাল পরিবেশন করা হয়। অনেকসময় সব্জি তরকারি পরিবেশিত হয় যা নেপালে তরকারি নামেই পরিচিত। প্রচুর মশলাযুক্ত আচার (अचार) খাবারের আনুষঙ্গিক অংশ। লেবুর টুকরো সাথে কাঁচা মরিচ পরিবেশন করা হয়। ধিন্ডো (ढिंडो) নেপালের ঐতিহ্যবাহী খাবার। নেপালী রন্ধনশৈলীর উপর এশীয় রান্নার প্রভাব রয়েছে। এদের খাবার সমূহ তিব্বত, ভারতীয় ও থাই উৎস থেকে এসেছে। তিব্বতীয় খাবারে নেপালী মশলা দিয়ে তৈরী মম নেপালের অন্যতম জনপ্রিয় খাবার। প্রথমদিকে এর মধ্যে মহিষের মাংসের পুর দেয়া হতো। তবে বর্তমানে ছাগল, মুরগির পাশাপাশি শাকসবজির পুরও দেওয়া হয়। তিহারের মত উৎসবের সময়ে সেল রোটি এবং পাত্রে খাওয়া হয়। চীনা নুডলসের উপর ভিত্তি করে তৈরি চাওমিন আধুনিক নেপালে খুবই জনপ্রিয়।

প্রকারভেদ

খাস ও পাহাড়ি রন্ধনশৈলী
নেপালীরা প্রতিদিন দুইবেলা ডাল ভাত তরকারি খেয়ে থাকে। যদিও সেচের মাধ্যমে চাষ করা জমি থেকে পর্যাপ্ত সরবরাহ আসেনা। রোটি অথবা চাপাতি তৈরীতে গম, মকাই তৈরীতে ভুট্টা, জাউ তৈরীতে বার্লি ব্যবহৃত হয়। তরকারি হিসেবে সবুজ শাক ও শুটকি শাক, মুলা, আলু, টমেটো, শিম, ফুলকপি, বাঁধাকপি,  মিষ্টিকুমড়ো ইত্যাদি ব্যবহৃত হয়।

ঐতিহ্যগতভাগে পাহাড়ে ফল চাষ করা হয়। এর মধ্যে আছে কমলা লেবু, কাফির লেবু (কাগতি), লেবু, নাশপাতি ইত্যাদি। ৮০০ মিটার উচ্চতায় আম চাষ হয়।

দই ও মাংসের তরকারি (মাসু) বা মাছ সহযোগী খাবার হিসেবে পরিবেশন করা হয় যখন এটা সহজপ্রাপ্য হয়। মুরগি (কুকুড়া) এবং মাছ সাধারণত সকল নেপালীরা খায় তবে খাস ব্রাহ্মণ জাতের লোক (বাহুন) নিরামিষভোজী হয়।

কট্টর হিন্দুরা কখনো গোমাংস (গাইকো মাসু) খায় না। তারা গরুর মত হওয়ার কারণে মহিষ এবং চামরী গরুর মাংসও পরিহার করে। ঐতিহ্যগতভাবে গৃহপালিত শূকর (শুংগোরকো মাসু) শুধুমাত্র আদিবাসিরা খেয়ে থাকে। অনুদিকে ঐতিহ্যগতভাবে মাগারগণ বন্য শূকর শিকার করে ও খায়। বন্য শূকর বন্দী করে প্রতিপালনের মাধ্যমে একটি প্রকরণের সৃষ্টি হয়েছে যার মাংস পাহাড়ি নৃগোষ্ঠীর মধ্যে জনপ্রিয়।

হিমালয়ান রন্ধনশৈলী
হিমালয়ান রন্ধনশৈলী সাংস্কৃতিক ভাবে তিব্বতি প্রভাবে প্রভাবিত এবং হিমালয় ও ট্রান্স-হিমালয় অঞ্চলের নৃগোষ্ঠীর সংগে সম্পর্কিত।  বার্লি, জোয়ার, রাই ইত্যাদি শীত সহ্যকারী দানা প্রায়শই নুডলস বা সম্পা তৈরীতে ব্যবহৃত হয়। চায়ের সংগে ঘি এবং লবণ মিশিয়ে ঘি চা তৈরি করা হয়। ভ্রমণের সময়ে সম্পা ময়দার দিয়ে তৈরি খাবার এবং এই চা খাওয়া হয়। শস্য থেকে মদ্যজাতীয় পানীয়ও প্রস্তুত করা হয়।  এই অঞ্চলে আলু আরেকটি গুরুত্বপূর্ণ প্রধান শস্য ও খাদ্য। নিম্নভূমি থেকে পর্যাপ্ত পরিমাণ চাল আমদানি করা হয়। চমরীগাইয়ের মাংস ও দুধ খাওয়া হয়। মম তৈরীতে প্রায়শই মাংস ব্যবহৃত হয়।

সংস্কৃতি

চিত্রশালা

তথ্যসূত্র 

নেপালি রন্ধনশৈলী
নেপালের সংস্কৃতি
দেশ অনুযায়ী রন্ধনশৈলী
এশীয় রন্ধনশৈলী
দক্ষিণ এশীয় রন্ধনশৈলী
নেপালের খাদ্য ও পানীয়
পালপাড়া, পূর্ব মেদিনীপুর জেলা

পালপাড়া হল পশ্চিমবঙ্গের পূর্ব মেদিনীপুর জেলার একটি গ্রাম। এই গ্রামটি উক্ত জেলার এগরা মহকুমার অন্তর্গত পটাশপুর ১ সমষ্টি উন্নয়ন ব্লকে অবস্থিত।

জনপরিসংখ্যান
২০১১ সালের জনগণনা অনুসারে, পালপাড়া সামগ্রিক জনসংখ্যা ৭,০০৭। এর মধ্যে ৩,৫৫৩ (৫১%) জন পুরুষ ও ৩,৪৪৮ (৪৯%) মহিলা। ৮৮৯ জনের বয়স ৬ বছরের কম। পালপাড়ায় মোট সাক্ষর জনসংখ্যা ৫,১৩৫ (৬ বছরের বেশি বয়সীদের সামগ্রিক জনসংখ্যার ৮৩.৯৩%)।

পরিবহণ ব্যবস্থা
এগরা-পটাশপুর-অমরশি-ভগবানপুর-বাজকুল সড়ক পালপাড়ার উপর দিয়ে গিয়েছে।

শিক্ষাব্যবস্থা
১৯৬৪ সালে পালপাড়ায় যোগদা সৎসঙ্গ পালপাড়া মহাবিদ্যালয় প্রতিষ্ঠিত হয়। এই কলেজটি বর্তমানে বিদ্যাসাগর বিশ্ববিদ্যালয় কর্তৃক অনুমোদিত। এখানে বিজ্ঞান ও কলা বিভাগে বিভিন্ন পাঠক্রম ও বি.এড. পাঠক্রম চালু রয়েছে। জনার্দন সাহু এই কলেজ প্রতিষ্ঠায় প্রভূত অর্থ দান করেন।

তথ্যসূত্র

পূর্ব মেদিনীপুর জেলার গ্রাম
ইউবি পোস্ট

দ্যা ইউবি পোস্ট হলো মঙ্গোলিয়ার রাজধানী উলানবাটর হতে প্রকাশিত একটি ইংরেজি ভাষার ত্রৈ-সপ্তাহিক পত্রিকা। এই পত্রিকাটি ১৯৯৬ সালে প্রতিষ্ঠিত হয়। এই পত্রিকাটি বর্তমানে (ইংরেজি ভাষায়) এর ছাপানো সংস্করণে এবং (ইংরেজি ভাষায়, ইটালিয়ান ভাষায় এবং স্প্যানিশ ভাষায়) এর অনলাইন সংস্করণে - এই উভয় পদ্ধতিতেই প্রকাশিত হয়।

নামকরণ 
যেকোন মঙ্গোলিয়ান পত্রিকার ক্ষেত্রে ইউবি শব্দটি দ্বারা উলানবাটর শব্দের সংক্ষিপ্তরূপকে নির্দেশ করা হয়; অর্থ্যাৎ, “দ্যা ইউবি পোস্ট” দ্বারা বুঝানো হয় “দ্যা উলানবাটর পোস্ট” নামক পত্রিকাটিকে যেটি মঙ্গোলিয়ার রাজধানী উলানবাটর হতে প্রকাশিত।

মালিকানা ও ব্যবস্থাপনা 
এই পত্রিকাটির মালিকানা ও পরিচালনায় রয়েছে মঙ্গোলিয়ার অন্যতম প্রধান গণমাধ্যম সংস্থা “মঙ্গোল নিউজ মিডিয়া গ্রুপ”। মঙ্গোল নিউজ মিডিয়া গ্রুপের সাবেক সভাপতি স্রেনডোর্জ বাল্ডোর্জ (Tserendorj Baldorj) এই পত্রিকাটির প্রতিষ্ঠাতা। এছাড়াও এই পত্রিকাটির প্রকাশনার সাথে বর্তমানে আরো যুক্ত আছেন প্রকাশক ও সিইও হিসাবে বি. নান্দিনতুসিং (B. Nandintushig) এবং প্রধান সম্পাদক হিসাবে জি. উলজিসাইখান (G. Ulziisaikhan)।

লক্ষ্য ও উদ্দেশ্য 
মঙ্গোল নিউজ গ্রুপের অংশীদার হিসাবে ইউবি পোস্ট সংস্থাটি পরিচালিত আরো অন্যান্য প্রকাশনার ন্যায়ই মঙ্গোলিয়া এবং সেখানকার সামাজিক, অর্থনৈতিক এবং রাজনৈতিক উন্নয়নের বিশদ বিবরণ সম্পর্কিত তথ্য ও সংবাদ প্রকাশ করে থাকে।

প্রকৃতি ও ধরন 
ইউবি পোস্ট মঙ্গোলিয়ার সর্বাধিক প্রচারিত ইংরেজি ভাষার পত্রিকা হিসাবে পরিচিত যাততে সকল ধরনের সংবাদ প্রচার ও প্রকাশ হওয়ায় সেটি সাধারণ বিষয়াবলী পত্রিকার শ্রেণিভূক্ত বলে গণ্য হয়ে থাকে। এছাড়াও, এটি মঙ্গোলিয়া হতে প্রকাশিত দুটি ইংরেজি ভাষার সংবাদপত্রের একটি এবং সরকারি নিয়ন্ত্রণাধীন ব্যতীত পরিচালিত স্বাধীনভাবে প্রকাশিত একমাত্র ইংরেজি ভাষার সংবাদপত্র।

অবয়ব 
এই পত্রিকাটি একটি সাধারণ বিষয়াবলী সংক্রান্ত সংবাদপত্র যাতে মঙ্গোলিয়া এবং সেখানকার সামাজিক, অর্থনৈতিক এবং রাজনীতি সম্পর্কিত সংবাদ প্রকাশ করা হয়। এই সংবাদপত্রে আরো যে সকল ক্ষেত্র সম্পর্কিত সংবাদ প্রকাশ করা হয় সেগুলোর মধ্যে রয়েছে খেলাধুলা, চাকরি, বিনোদন, মতামত এবং ব্যবসায়। এই পত্রিকাটির বিশেষ সংখ্যাগুলোতে মঙ্গোলিয়ার সামাজিক ও অর্থনৈতিক বিষয়াদী সম্পর্কিত বিষয়াবলী নিয়ে বিস্তারিত আলোচনা থাকে যাতে সংশ্লিষ্ট বিষয়ের বিশেষজ্ঞ ও মঙ্গোলিয়ার সাধারণ নাগরিকদের চিন্তা-ভাবনার প্রতিফলন ঘটায় সমকালীন মঙ্গোলিয়ান সমাজ সম্পর্কে পাঠক একটি পরিষ্কার ধারণা লাভ করতে সক্ষম হয়। এছাড়াও এখানে আন্তর্জাতিক ক্ষেত্রে মঙ্গোলিয়ার সাথে সম্পর্কিত বিভিন্ন সংবাদ এবং মঙ্গোলিয়ার বৈশিষ্ট্যপূর্ণ সংস্কৃতির বিভিন্ন দিক ও এর কালানুগ পরিবর্তন ও মঙ্গোলিয়ার ভবিষ্যৎ বিনির্মাণে জড়িত বিষয়াবলী নিয়েও সংবাদ ও বিশ্লেষণ প্রকাশিত হয়ে থাকে।

অনলাইন প্রকাশনার ক্ষেত্রে এতে মঙ্গোলিয়ার রাষ্ট্রীয় নীতিনির্ধারণী বিষয়ক আলোচনা ও সংবাদ এবং বহিঃবিশ্বের সাথে মঙ্গোলিয়ার সম্পর্ক এবং এই সংক্রান্ত খবরের পাশাপানি খেলাধুলা ও বিনোদন সংক্রান্ত খবরকেও প্রাধান্য দেয়া হয়।

আরও দেখুন 
 মঙ্গোল নিউজ মিডিয়া গ্রুপ।

তথ্যসূত্র

বহিঃসংযোগ 
 ইউবি পোস্ট - অফিসিয়াল ওয়েব সাইট।
 ইউবি পোস্ট - ফেসবুক'এ।
 ইউবি পোস্ট - টুইটার'এ।

মঙ্গোলিয়ায় ইংরেজি ভাষায় প্রকাশিত সংবাদপত্র
১৯৯৬-এ প্রতিষ্ঠিত
উলানবাটরের গণমাধ্যম
এশিয়ার ইংরেজি ভাষার সংবাদপত্র
মঙ্গোলিয়ার সংবাদপত্র
উলানবাটর
১৯৯৬-এ প্রতিষ্ঠিত সংবাদপত্র
বাবা সাহেব আম্বেদকর শিক্ষা বিশ্ববিদ্যালয়

বাবা সাহেব আম্বেদকর শিক্ষা বিশ্ববিদ্যালয় হল ভারতের প্রথম রাজ্য সরকার স্থাপিত শিক্ষক প্রশিক্ষণ বিশ্ববিদ্যালয়।  ২০১৫ সালে এই বিশ্ববিদ্যালয়টি প্রতিষ্ঠিত হয়। অধ্যাপক মিতা বন্দ্যোপাধ্যায় এই বিশ্ববিদ্যালয়ের প্রথম উপাচার্য নিযুক্ত হন। এই বিশ্ববিদ্যালয়ে স্নাতক ও স্নাতকোত্তর স্তরে বিভিন্ন শিক্ষক প্রশিক্ষণ পাঠক্রম (বি.এড ও এম.এড) চালু রয়েছে। সমগ্র পশ্চিমবঙ্গে ২০০টি শিক্ষক প্রশিক্ষণ কলেজ এই বিশ্ববিদ্যালয় কর্তৃক অনুমোদিত।

তথ্যসূত্র

বহিঃসংযোগ
https://www.wbuttepa.ac.in/ 

২০১৫-এ প্রতিষ্ঠিত শিক্ষাপ্রতিষ্ঠান
কলকাতার বিশ্ববিদ্যালয় ও কলেজ
২০১৫-এ পশ্চিমবঙ্গে প্রতিষ্ঠিত
২০১৫-এ প্রতিষ্ঠিত বিশ্ববিদ্যালয় ও কলেজ
সাগর (১৯৮৫-এর চলচ্চিত্র)

সাগর () হচ্ছে ১৯৮৫ সালে মুক্তিপ্রাপ্ত রমেশ সিপ্পী পরিচালিত একটি হিন্দি চলচ্চিত্র। চলচ্চিত্রটিতে ঋষি কাপুর এবং ডিম্পল কাপাডিয়া মুখ্য ভূমিকায় ছিলেন, এছাড়া তামিল সিনেমা শিল্পের মহানায়ক কমল হাসানও মুখ্য চরিত্রেই ছিলেন। ডিম্পল কাপাডিয়া সাগর এর মাধ্যমে তার চলচ্চিত্র জীবন আবার শুরু করেন, কারণ ১৯৭৩ সালে রাজ কাপুরের ববি চলচ্চিত্র মুক্তি পাওয়ার পরই তিনি অভিনেতা রাজেশ খান্না'র সঙ্গে বিবাহবন্ধনে আবদ্ধ হন।

চলচ্চিত্রটি 'একাডেমি পুরস্কার' পেয়েছিলো এবং কমল হাসান যিনি একজন একজন তামিল চলচ্চিত্র অভিনেতা ছিলেন এই সাগর-এ অভিনয় করে সেরা অভিনেতা এবং সেরা সহ-অভিনেতার জন্য ফিল্মফেয়ার পুরস্কার জেতেন। অভিনেত্রী ডিম্পল কাপাডিয়া যিনি 'ববি (১৯৭৩-এর চলচ্চিত্র)'তে বিকিনি পরেছিলেন এই চলচ্চিত্রে ওয়ান পিস সুইমস্যুট পরেছিলেন।

কাহিনীইঙ্গিত
মোনা এবং রাজা দুজন খুব ভালো বন্ধু। রাজা মনে মনে মোনাকে ভালবাসলেও তাকে খুলে কোনোদিনই বলেনি। অপরদিকে রবি নামের এক পুরুষ মোনাকে দেখেই পছন্দ করে ফেলে এবং বন্ধুত্ব করে। মোনা রবিকে ভালোবেসে ফেলে আবার রাজার সঙ্গেও বন্ধুত্ব বজিয়ে চলে। রাজা মোনার রবিকে ভালবাসতে দেখে মনে খুবই কষ্ট পায়।

অভিনয়ে
কমল হাসান - রাজা
ডিম্পল কাপাডিয়া - মোনা
ঋষি কাপুর - রবি
নাদিরা - মিস জোসেফ
সাইদ জাফরি  - মিঃ ডি সিলভা
মধুর জাফরি - কমলা দেবী

তথ্যসূত্র

বহিঃসংযোগ
 

হিন্দি ভাষার চলচ্চিত্র
১৯৮৫-এর চলচ্চিত্র
১৯৮০-এর দশকের হিন্দি ভাষার চলচ্চিত্র
রাহুল দেববর্মণ সুরারোপিত চলচ্চিত্র
ভারতীয় আন্তঃসম্পর্কীয় প্রণয়ধর্মী চলচ্চিত্র
বস্ত্রমোচন

বস্ত্রমোচন হচ্ছে মানুষের মধ্যে যৌন উত্তেজনা জাগানোর জন্য এক প্রকারের আয়োজন যেটিতে একজন সুন্দরী নারী বা একজন  সুদর্শন পুরুষ নাচতে নাচতে একে একে তার সব পোশাক-পরিচ্ছদ ধীরে ধীরে খোলা শুরু করে এবং এক পর্যায়ে সম্পূর্ণ নগ্ন হয়ে যায়। ইংরেজিতে এটি স্ট্রিপটিজ নামে পরিচিত। এধরণের কাজে নিয়োজিত নারী বা পুরুষকে বস্ত্রমোচক বা বস্ত্রমোচিনী (স্ট্রিপার বা একজটিক ড্যান্সার) বলা হয়।

এই ধরনের অনুষ্ঠান বা আয়োজন সাধারণত কোনও বিলাস-বহুল পাঁচ তারকা হোটেলে বা বস্ত্রমোচনঘরে (স্ট্রিপক্লাব) করা হয়।

বস্ত্রমোচনের মূল উদ্দেশ্য মানুষের শরীর দেখিয়ে অন্য মানুষকে যৌন উত্তেজনা দেওয়া, যৌনমিলন করতে দেওয়া নয়।

তথ্যসূত্র

নগ্নতা
জৈবিক লিঙ্গ
আদিরসাত্মক নৃত্য
পরিবেশন শিল্পকলা
ওসামা হাউসাউই

ওসামা হাউসাউই (, জন্ম: ৩১ মার্চ ১৯৮৪) হলেন সৌদি আরবের একজন ফুটবলার, যিনি বর্তমানে আল-হিলালের হয়ে মধ্য ডিফেন্ডারের দায়িত্ব পালন করেন। একই সাথে তিনি সৌদি আরব জাতীয় দলের অধিনায়কের দায়িত্ব পালন করছেন।

ক্লাব ক্যারিয়ার

আল ওয়েহদা 
ওসামা হাউসাউই আল-ওয়েহদা ক্লাবের হয়ে খেলার মাধ্যমে তিনি পেশাদার ফুটবলে পদার্পণ করেন এবং এর পর থেকে তিনি আল-ওয়েহদার প্রথম দলের হয়ে নিয়মিত খেলা শুরু করেন, যেখানে তিনি মধ্য ডিফেন্ডারের দায়িত্ব পালন করেছেন।

আল হিলাল 
৫৯ ম্যাচে খেলে একটি মাত্র গোল স্কোর করার পর, ওসামা হাউসাউই আল হিলালে যোগদান করেন। আল হিলালে থাকাকালীন সময়ে, হাউসাউই এরিক গ্যারেটসের অধীনে উক্ত দলের হয়ে নিয়মিত খেলেছেন। অতঃপর তিনি উক্ত দলের অধিনায়কেরও দায়িত্ব পালন করেছেন। হাউসাউই আল হিলালের সাথে সর্বমোট ৭টি ট্রফি জয়লাভ করেছেন। যার মধ্যে ৩টি হলো লিগ ট্রফি (২০০৮, ২০১০ এবং ২০১১ সালের মৌসুমে) এবং ৪টি ক্রাউন প্রিন্স কাপ।

আন্ডারলেচ 
২০১২ সালে এপ্রিলে, ওসামা হাউসাউই বেলজিয়ামের একটি দল আন্ডারলেচের সাথে ২ বছরের একটি চুক্তি স্বাক্ষর করেন, এর মাধ্যমে তিনি সৌদি আরবের প্রথম এবং একমাত্র খেলোয়াড় হিসেবে ইউরোপে খেলেন। ওসামা হাউসাউই সৌদি আরব জাতীয় ফুটবল দলের প্রথম খেলোয়াড় হিসেবে বেলজীয় ক্লাব এবং লিগে খেলার যোগ্যতা অর্জন করেছেন। যদিও, আন্ডারলেচে থাকাকালীন তার সময়টি ছিল "ভুলে যাওয়ার মতো", কেননা সেখানে তিনি খুব কম সময় খেলার সুযোগ পেতেন। তিনি আন্ডারলেচের হয়ে মাত্র একটি ম্যাচে খেলার সুযোগ পান, যেটি ছিল ওএইচ লেউভেনের বিরুদ্ধে। উক্ত খেলাটি ২০১২ সালের ২৫ আগস্ট অনুষ্ঠিত হয় যেটি আন্ডারলেচ ১–১ গোলে ড্র করেছিল। বেলজীয় সুপার কাপে আন্ডারলেচের হয়ে বিকল্প বেঞ্চে উপস্থিত ছিলেন কিন্তু কখনোই খেলার সুযোগ পাননি।

আল আহলি 
২০১২ সালের নভেম্বর মাসে, অবশেষে ওসামা হাউসাউই বেলজিয়াম ত্যাগ করে দেয় এবং তার মাতৃভূমিতে ফিরে চলে আসে। সেখানে এসে তিনি আল আহলিতে যোগদান করে, তিনি এখানে যোগদানের জন্য ১.৫ মিলিয়ন গ্রহণ করেছিলেন।

আল হিলাল 
২০১৬ সালে, আল হিলাল ওসামা হাউসাউইকে পুনরায় তাদেরকে দলে ফিরিয়ে নিয়ে আসে, এবার তাকে আনতে তাদের ৫.৫ মিলিয়ন ডলার (২১ মিলিয়ন রিয়াল) খরচ করতে হয়েছিল। আল হিলালে দ্বিতীয় বারের মতো যোগদান করার পর প্রথম মৌসুমেই তিনি সৌদি কিংস কাপ এবং সৌদি পেশাদারি লিগ জয়লাভ করেছেন।

ক্যরিয়ার পরিসংখ্যান

ক্লাব ক্যরিয়ার পরিসংখ্যান

আন্তর্জাতিক গোল 
স্কোর এবং ফলাফলের তালিকায় সৌদি আরবের গোল ট্যালি প্রথমে উপস্থাপন করা হয়েছে।

সম্মাননাসমূহ

ক্লাব 
আল হিলাল
 সৌদি পেশাদারি লিগ (৩) : ২০০৯–১০, ২০১০–১১, ২০১৬–১৭
 সৌদি ক্রাউন প্রিন্স কাপ (৪) : ২০০৮–০৯, ২০০৯–১০, ২০১০–১১, ২০১১–১২
 কিংস কাপ (১) : ২০১৭

আন্ডারলেচ
 বেলজীয় সুপারকাপ (১): ২০১২

আল আহলি
 সৌদি ক্রাউন প্রিন্স কাপ (১) : ২০১৪–১৫
 সৌদি পেশাদারি লিগ (১) : ২০১৫-১৬
 কিংস কাপ (১) : ২০১৬

আন্তর্জাতিক 
 এএফসি এশিয়ান কাপ রানার-আপ (১): ২০০৭
 গালফ কাপ অফ নেশনস রানার-আপ (২): ২০০৯, ২০১৪

তথ্যসূত্র

বহিঃসংযোগ 
 
 ফিফা.কমে ওসামা হাউসাউই 

জীবিত ব্যক্তি
১৯৮৪-এ জন্ম
সৌদি ফুটবলার
সৌদি আরবের আন্তর্জাতিক ফুটবলার
২০১৮ ফিফা বিশ্বকাপের খেলোয়াড়
বেলজীয় প্রো লিগের খেলোয়াড়
রয়্যাল স্পোর্টিং ক্লাব আন্ডারলেখটের খেলোয়াড়
২০১১ এএফসি এশিয়ান কাপের খেলোয়াড়
সৌদি পেশাদার লিগের খেলোয়াড়
ফুটবল সেন্ট্রাল ডিফেন্ডার
২০০৭ এএফসি এশিয়ান কাপ খেলোয়াড়
২০১৫ এএফসি এশিয়ান কাপের খেলোয়াড়
বেলজিয়ামে প্রবাসী ফুটবলার
আল হিলাল সৌদি ফুটবল ক্লাবের খেলোয়াড়
রাজামাতি

রাজামাতি (নেপাল ভাষা: राजमति) ১৯৯৫ সালে নেপাল ভাষায় তৈরি একটি চলচ্চিত্র। সিলুতে নেপালি ভাষায় তৈরি এটিই প্রথম চলচ্চিত্র যা ১৯৮৭ সালে মুক্তি পায় ।

রাজামাতি  চলচ্চিত্রটি কাঠমুন্ডু তে রাজামাতি নামের একজন অভাগা নেওয়ার বালিকা সম্পর্কিত যিনি সিরিজভাবে ব্যর্থ সম্পর্কে  জড়িয়ে পড়েন । গল্পটি  প্রায় ২০০ বছরের পুরনো জনপ্রিয় নিউয়ার সমাজের উপর ভিত্তি করে করা হয়েছে। রাজামতীর জন্ম ইটাম বাহায় তাহা নানীতে, এটি কাঠমান্ডুর কেন্দ্রীয় ঐতিহাসিক এবং পবিত্র অঞ্চল।

অভিনয়ে 

 হিসিলা মহরজান রাজামাতি চরিত্রে
 শ্রী কৃষ্ণ শ্রেষ্ঠা
 মানিরাজ লাওত
 মাদান কৃষ্ণ শ্রেষ্ঠা
 হরি বানশা আচার্যা
 গণেশ রাম লাচ্ছি

তথ্যসূত্র 

অতিরিক্ত প্যারামিটার থাকা উদ্ধৃতিসহ পাতা
১৯৯৫-এর চলচ্চিত্র
নেওয়ার
১৯৯০-এর দশকের সঙ্গীতধর্মী চলচ্চিত্র
তাইসির আল-জাসিম

তাইসির জাবের আল-জাসাম (, জন্ম: ২৫ জুলাই ১৯৮৪) হলেন সৌদি আরবের একজন ফুটবলার, যিনি বর্তমানে আল-আহলির হয়ে মধ্যমাঠের দায়িত্ব পালন করেন এবং আল-আহলি দলে অধিনায়কের দায়িত্বও পালন করেন। একই সাথে তিনি সৌদি আরবের হয়ে খেলেন।

২০০৬ সালে তার অভিষেকের পর থেকে, তাইসির আল-জাসিম জাতীয় দল এবং একই সাথে তার ক্লাবের স্কোয়াডে খেলা একজন নিয়মিত খেলোয়াড়ে পরিণত হন। তাইসির হচ্ছেন্নতাদ্র দলের জন্য একজন গুরুত্বপূর্ণ খেলোয়াড়। তিনি গত ১০ বছরে সৌদি আরবের হয়ে খেলা খেলোয়াড়দের মধ্যে একজন অন্যতম সেরা খেলোয়াড় হিসেবে পরিগণিত হন।

ক্লাব ক্যারিয়ার

আল আহলি
২০০৭ সালে, তাইসির আল-জাসিম ইতিহাদ ফুটবল ক্লাবের বিরুদ্ধে ফাইনাল খেলায় গোল করার মাধ্যমে আল-আহলিকে সৌদি ফেডারেশন কাপ এবং সৌদি ক্রাউন প্রিন্স কাপ জয়লাভ করতে সাহায্য করেছিলেন। একই সাথে ২০০৮ সালে সৌদি আরবে অনুষ্ঠিত গালফ কাপে, তিনি এবং তার দল আল নাসরের বিরুদ্ধে জয়লাভের মাধ্যমে কাপটি জয়লাভ করেন। তিনি ২০১২ সালে অনুষ্ঠিত এএফসি চ্যাম্পিয়নস লিগের ফাইনাল খেলায় তার দলের জন্য সহায়ক ভূমিকা পালন করেছেন; একই সাথে তিনি তার দলকে ২০১১ এবং ২০১২ সালের কিংস কাপ অফ চ্যাম্পিয়নস জয়লাভ করতে সাহায্য করেছেন।

আল-ঘারাফাতে ধারে
২০০৭ সালে, তিনি আল-আহলি হতে আল-ঘারাফাতে ধারে চলে যান। সেখানে গিয়েও তিনি তার দলের জন্য গুরুত্বপূর্ণ ভূমিকা পালন করেন যার ফলে তার দল কাতার স্টারস লিগে রানার-আপ হয়। উক্ত ম্যাচে তিনি একটি গোল করেছিলেন। এছাড়াও তিনি এমির কাপে গুরুত্বপূর্ণ অবদান রেখেছেন। অতঃপর তিনি পুনরায় তার পুরানো দল আল আহলিতে ফিরে যান।

কাতার স্পোর্টস ক্লাবে ধারে
২০০৯ সালের এমির কাপে, আল-রাইয়ানের বিপক্ষে একটি গোল করেন, অতঃপর উক্ত ম্যাচটি পেনাল্টিতে গড়ায় এবং সেখানে তারা ৩–৩ (৪–২) গোলে হেরে উক্ত আসর থেকে বিদায় নেয়। অতঃপর উক্ত প্রতিযোগিতা শেষ করে তিনি পুনরায় আল-আহলিতে যোগদান করে।

আন্তর্জাতিক ক্যারিয়ার

আন্তর্জাতিক গোলসমূহ
স্কোর এবং ফলাফলের তালিকায় সৌদি আরবের গোল ট্যালি প্রথমে উপস্থাপন করা হয়েছে।

খেলার ধরণ
তাইসির আল-জাসিমকে "বুদ্ধিমান", "কাল্পনিক", "টেকনিক্যালি প্রতিভাধর", "চমৎকার কাজে নীতিশাস্ত্রবান" হিসেবে বিশেষিত করা হয়। তার শক্তিসমূহ হলো: শুট করা, বিশেষ করে দূরবর্তী দুরত্ব থেকে শুট করা, ড্রিবল করা, এবং পাস দেওয়া। তিনি মধ্য মাঠের প্রায় সকল স্থানে খেলার জন্য উৎকৃষ্ট কিন্তু তিনি লক্ষণীয়ভাবে হচ্ছেন একজন আক্রমণাত্বক মিডফিল্ডার, উইঙ্গার, এবং একজন মধ্য মিডফিল্ডার।

সম্মাননা

ক্লাব
আল আহলি
 সৌদি পেশাদার লিগ: ২০১৫–১৬
 সৌদি চ্যাম্পিয়নস কাপ: ২০১১, ২০১২, ২০১৬
 ক্রাউন প্রিন্স কাপ: ২০০৭, ২০১৪–১৫
 সৌদি ফেডারেশন কাপ: ২০০৭
 সৌদি সুপার কাপ: ২০১৬
 গালফ ক্লাব চ্যাম্পিয়নস কাপ: ২০০৮
 এএফসি চ্যাম্পিয়নস লিগ : রানার-আপ: ২০১২

ব্যক্তিগত
 সৌদি আরব ফুটবলার অফ দ্য ইয়ার: ২০১২
 আল-আহলি প্লেয়ার অফ দ্য ইয়ার: ২০১১–১২
 সেরা সৌদি মিডফিল্ডার: ২০১১–১২

ব্যক্তিগত জীবন
তাইসির আল-জাসিম হচ্ছে শিয়া মুসলমান। তিনি আল হাসায় একটি শিয়া মসজিদ নির্মাণ করেছেন যার নাম হলো: "জিনাব"। তিনি মাঝে মাঝে সুন্নি মুসলমানদের সাথেও নামাজ আদায় করে থাকেন।

তথ্যসূত্র

বহিঃসংযোগ

জীবিত ব্যক্তি
১৯৮৪-এ জন্ম
সৌদি ফুটবলার
সৌদি আরবের আন্তর্জাতিক ফুটবলার
২০১৮ ফিফা বিশ্বকাপের খেলোয়াড়
২০১১ এএফসি এশিয়ান কাপের খেলোয়াড়
সৌদি পেশাদার লিগের খেলোয়াড়
২০০৭ এএফসি এশিয়ান কাপ খেলোয়াড়
২০১৫ এএফসি এশিয়ান কাপের খেলোয়াড়
পুরুষ ফুটবল মধ্যমাঠের খেলোয়াড়
দাব্বে

দাব্বে(D@bbe) হল ২০০৬ সালের একটি তুর্কি ভয়ঙ্কর চলচ্চিত্র। ছবিটি পরিচালনা করেছেন হাসান কারাজাদায়া

প্লট
মানুষ ভয়ঙ্কর উপায়ে আত্মহত্যা শুরু করে। আমেরিকা থেকে শুরু হয়ে সারা পৃথিবীতে এই আত্মহননের তরঙ্গ ছড়িয়ে পড়ে। একটি ছোট শহরে, অনেকক্ষণ কম্পিউটার ব্যবহারের পর এক ব্যক্তি আত্মহত্যা করে। আত্মহত্যার পর জীবিত বন্ধুদের ইমেল পাঠাতে থাকে আত্মহত্যাকারী।  জীবিত বন্ধুরা আশেপাশে অদ্ভুত সৃষ্টি দেখতে শুরু করে। ভয়ঙ্কর দিবসের শুরু হয়।তখন থেকেই

আরও দেখুন 
 রুকইয়াহ শারইয়াহ

তথ্যসূত্র

তুর্কি চলচ্চিত্র
তুরস্কের পটভূমিতে চলচ্চিত্র
২০০৬-এর চলচ্চিত্র
পুলিশ ট্রেনিং সেন্টার (দ্ব্যর্থতা নিরসন)

পুলিশ প্রশিক্ষণ কেন্দ্র বা পুলিশ ট্রেনিং সেন্টার (পিটিসি) বাংলাদেশ পুলিশের শিক্ষানবিশ কন্সটেবলদের প্রশিক্ষণের জন্য প্রশিক্ষণ প্রতিষ্ঠান। বাংলাদেশ পুলিশের একজন অতিরিক্ত ডেপুটি ইন্সপেক্টর জেনারেল (ডিআইজি) এই প্রতিষ্ঠানের অধ্যক্ষের দায়িত্ব পালন করেন।

ইতিহাস 
১৯৭২ সালে আঞ্চলিক পুলিশ প্রশিক্ষণ বিদ্যালয় হিসেবে প্রতিষ্ঠিত করা হয়। ১৯৯২ সালে সকল আঞ্চলিক পুলিশ প্রশিক্ষণ স্কুলকে নবায়িত করে পুলিশ প্রশিক্ষণ কেন্দ্রে রূপান্তরিত করা হয়। এখানে শিক্ষানবিশ কন্সটেবল ছাড়াও নাবিক, বন রক্ষা বাহিনী, চাকুরীরতদের নবায়ন কোর্সের প্রশিক্ষণও দেওয়া হয়ে থাকে।

তালিকা
 পুলিশ ট্রেনিং সেন্টার, টাঙ্গাইল
 পুলিশ ট্রেনিং সেন্টার, রংপুর
 পুলিশ ট্রেনিং সেন্টার, খুলনা
 পুলিশ ট্রেনিং সেন্টার, নোয়াখালী

বাংলাদেশ পুলিশ
ভুটানি রন্ধনশৈলী

ভুটানি রন্ধনশৈলী ভুটানে প্রচলিত বিভিন্ন স্থানীয় রন্ধনপ্রণালী। ভুটানি রন্ধনশৈলীতে প্রচুর পরিমাণে লাল চাল, ভুট্টা ইত্যাদির ব্যবহার হয়। পাহাড়ের খাদ্যতালিকায় মাংসের উৎস হিসেবে আছে মুরগী, চমরীগাইয়ের মাংস, শুকনো গোমাংস, পোর্ক, শুকরের চর্বি এবং ভেড়ার মাংস ইত্যাদি।শীতকালে স্যুপ ও মাংসের ঝোল, ভাত, ফার্ন, ডাল ও শুটকি সব্জি, মরিচের ঝাল ও পনির দিয়ে রান্না ভুটানীদের প্রিয় খাদ্য। বেঁচে যাওয়া সব্জির সংগে ভাত মিশিয়ে যোউ শুঙ্গো তৈরী করা হয়। বড়, সবুজ মরিচ দিয়ে তৈরী মশলাদার এমা ডাটসি (ཨེ་མ་དར་ཚིལ།) ভুটানীদের গর্বের খাবার এবং এটাকে জাতীয় খাবারও বলা যায়।

খাদ্যাভ্যাস
ভুটানীদের মুরগীর মাংসের তরকারি জাসুয়া মারু নামে পরিচিত। শুটকি পোর্ক মরিচ, মশলা এবং সবজি দিয়ে ফাকশা পা তৈরী করা হয়। থুকপা, বাথুপ ও ভাজা ভাত এদের খাদ্য তালিকায় স্থান দখল করে আছে। গরুর দুধ থেকে তৈরী পনির ডাটসি এরা কখনো সরাসরি খায় না। বিভিন্ন সস তৈরীতে এটা ব্যবহৃত হয়। পূর্বাঞ্চলের জেলায় জৈডৈ নামে একধরনের পনির তৈরী করা হয় যা স্যুপে ব্যবহার করা হয়। জৈডৈ সাধারণত সবুজাভ বর্ণের হয় এবং কড়া গন্ধযুক্ত। এখানে পশ্চিমা ধরনের পনির যেম চেড্ডার ও গৌউডার  ব্যবহার আছে। পশ্চিমা চীজ বুম্থাংয়ের সুইস চীজ ফ্যাক্টরিতে তৈরী করা হয় এবং ভারত থেকে আমদানী করা হয়।

ভুটানের জনপ্রিয় স্ন্যাকসের মধ্যে আছে মম (ভুটানি ডাম্পলিং), শ্যাকাম ইইজ্যায়, খাব্জে, শাবালায়, জুমা (মশলাদার ভুটানি সসেজ), নুডলস ইত্যাদি। দেশের আধুনিক রেস্তোরা গুলোতে চীনা, নেপালী, তিব্বতী এবং ভারতীয় খাবার পাওয়া যায়। ভুটান পর্যটকদের অন্যতম আকর্ষণ হওয়ায় এর রন্ধনশৈলীতে বৈচিত্র্যতা যোগ হচ্ছে। সাম্প্রতিক বছরগুলোতে ভুটানে কোরিয়ান সংস্কৃতি জনপ্রিয় হয়ে ওঠায় কোরীয় রেস্তোরা গড়ে উঠেছে।

চমরীগাই ও গরু থেকে প্রাপ্ত ঘি ও পনির এতই জনপ্রিয় যে এই অঞ্চলের প্রায় সব দুধই ঘি এবং পনির তৈরীতে ব্যবহৃত হয়। এদের জনপ্রিয় পানীয়ের মধ্যে আছে সুজা(ঘি চা), দুধ চা, লাল চা, স্থানীয়ভাবে ভাত থেকে প্রস্তুত মদ আরা এবং বিয়ার। এদের প্রতিদিনকার মশলা তালিকায় আছে সিচুয়ান মরিচ থিঙ্গে, হলুদ, জিরা ইত্যাদি।

আদবকায়দা
ভুটানীদের যদি কেউ খাবার খেতে বলে তবে এরা এক হাত দিয়ে মুখ ঢেকে মেসু মেসু বলে অনীহা প্রকাশ করে। দ্বিতীয় বা তৃতীয় অনুরোধে খাবার পরিবেশিত হয়।

চিত্রশালা

তথ্যসূত্র

রন্ধনশৈলী
সংস্কৃতি
ভুটানি রন্ধনশৈলী
দক্ষিণ এশীয় রন্ধনশৈলী
এরকান আন্তর্জাতিক বিমানবন্দর

এরকান আন্তর্জাতিক বিমানবন্দর (তুর্কি: Ercan Uluslararası havalimanı [eDdanan uususaaaasas havalimanɯ]) (আইএটিএ: ইসিএন, আইসিএও: এলসিইএন)  উত্তর সাইপ্রাসের স্ব-ঘোষিত তুর্কি প্রজাতন্ত্রের প্রাথমিক বেসামরিক বিমানবন্দর। এটি উত্তর নিকোসিয়া থেকে প্রায় ১৩ কিমি পূর্বে অবস্থিত, টয়মবৌ গ্রামের কাছাকাছি অবস্থিত। তুর্কি এবং অন্যান্য বিমানবন্দর বুকিং সাইট সাধারণত লেফকোসা (নিকোসিয়া) বিমানবন্দর হিসাবে এই এয়ারপোর্ট পরিচিত। বিমান বন্দরটি উত্তর সাইপ্রাসের প্রধান বিমানবন্দর।

বিমানবন্দরটি ২০১২ সালের নভেম্বর মাসে ২ লাখের বেশি যাত্রী পরিবহন করেছে। এই একই সময়ে বিমনবন্দরে ১,৬৪৬ টি বিমান ওঠা-নামা করেছে।

অবস্থান 
এরকান আন্তর্জাতিক বিমানবন্দরটি উত্তর সাইপ্রাসের টয়মবৌ এলাকাতে অবস্থিত। ফিমানবন্দরটি ৩৬.০৯ ডিগ্রি উত্তর থেকে ৩৩.৩০ ডিগ্রি পূর্বে অবস্থান করছে। এটি সমুদ্র সমতল থেকে প্রায় ১২৩ মিটার বা ৪০৩ ফুট উচ্চতায় গড়ে উঠেছে।

ইতিহাস 

দ্বীপের ঔপনিবেশিক শাসনের সময়, দ্বিতীয় বিশ্ব যুদ্ধের সময় এরাকান বিমানবন্দরের অগ্রদূত, টাইমভৌ বিমানবন্দরটি নির্মিত হয়েছিল, ব্রিটিশদের দ্বিতীয় বিশ্বযুদ্ধে সামরিক বিমানবন্দর হিসেবে। এটি ১৯৭৪ সালে সাইপ্রাস প্রজাতন্ত্রের প্রধান বিমানবন্দর ছিল। সাইপ্রাসের তুর্কি আগ্রাসনের পর এবং দ্বীপটির বিভাজনটি তুর্কি সেনাবাহিনী কর্তৃক দখল করে নেয় এবং আজ এটি উত্তর সাইপ্রাসের প্রধান বেসামরিক বিমানবন্দর হিসাবে ব্যবহৃত হয়।

২০০৬ সাল থেকে যে নিয়মটি জারি করা হয়েছে যে তুর্কী বিমানবন্দরে এরাকান থেকে এবং এরাকান অবধি অগ্রসর হওয়ার আগেই এই ফ্লাইটগুলির আলোচনা করা প্রয়োজন। ২০০৬ সালে তুর্কি সরকার উত্তর সাইপ্রাসের প্রধান পোর্ট ফামাগুস্তার এবং প্রধান বেসামরিক বিমানবন্দর এরানকে সরাসরি সংযোগ পরিচালনা করতে সক্ষম হচ্ছিল, যুক্তরাজ্যের সরকারের সাথে এটি "উল্লেখযোগ্য এবং সৃজনশীল প্রস্তাব" হিসাবে বর্ণনা করেছিল। 

সাম্প্রতিক পরিকল্পনাগুলি এরাকান বিমানবন্দরকে ব্যক্তিগতকরণের জন্য উদ্ভূত হয়েছে, পাশাপাশি ক্ষমতা বৃদ্ধি করার জন্য এয়ারপোর্টকে বিস্তৃত করার পরিকল্পনা করা হয়েছে। এরকান বিমানবন্দরে বর্তমানে একটি ২.৫ কিলোমিটার দীর্ঘ রানওয়ে এবং একই সঙ্গে সাত টি বিমান ধারণের ক্ষমতা রয়েছে। যদিও রানওয়েটি দীর্ঘস্থায়ী প্লেনগুলির জন্য যথেষ্ট পরিমাণে জমির ব্যবস্থা রয়েছে, তবে এটি টেক-অফের জন্য যথেষ্ট নয়। নতুন পরিকল্পনা অনুযায়ী একটি নতুন রানওয়ে, বিমান রখার ব্যবস্থা এবং টার্মিনাল বিল্ডিং নির্মাণের জন্য কথা চলছে। পরিকল্পিত নতুন অ্যাপন বর্তমান প্লেনের ধারণ ক্ষমতা দ্বিগুণ করেছে।

বিমান সংস্থা এবং গন্তব্যস্থল 
এরকান আন্তর্জাতিক বিমানবন্দরের প্রধান বিমান সংস্থা গুলি হল তুর্কী এয়ারলাইন্স, পেগাসাস এয়ারলাইন্স, এটলাসব্লবাল । এছাড়াও কিছু বিমান সংস্থা এই বিমানবন্দরে বিমান পরিচালনা করে। বিমানবন্দরটি থেকে ইস্তানবুল-সাবিয়া গোকেন, আঙ্কারা, আন্তালিয়া, গাজানিকপ, হাটাই, ইস্তানবুল-সাবিহা গোকসেন প্রভৃতি বিমানবন্দরে বিমান পরিচালিত হয়।

তথ্যসূত্র

বহিঃসংযোগ 

 
 
 
 

সাইপ্রাসের বিমানবন্দর
উত্তর সাইপ্রাসের বিমানবন্দর
নিকোসিয়া